61 
udelukkende er afhængig af Regnvandet, bevoxede med meget lavere 
Græs og tildels andre Arter, end de lavere Dele, hvor Planterne 
har Adgang til Grundvandet. I regnfattige Somre give de højere 
liggende Dele et minimalt Udbytte, men i regnfulde Somre ere de 
bevoxede med en, skøndt lav, yderst tæt Græsvegetation. I det 
store og hele vil det næppe betale sig at blive ved med Dyrkning 
af de højere Tundele, især i de Egne, hvor Vaaren ofte er regn¬ 
fattig, da der som Regel findes bedre Jordbund til Dyrkning i Tu¬ 
nets umiddelbare Nærhed. Jeg vil i det følgende skelne mellem 
Vegetationen paa det lavere som Regel bedre dyrkede Tun og det 
højere mindre dyrkede. 
Det bedre dyrkede Tun bærer hvert Aar en frodig og kraftig 
Græsvegetation, hvor Aira cæspitosa de fleste Steder spiller Hoved¬ 
rollen; næst den kommer Poa pratensis og da Festuca rubra, 
F. ovina, Poa alpina, P. trivialis. Blandt Tunets Karakterplanter 
maa endvidere nævnes Taraxacum vulgare og Ranunculus acer, der 
almindelig forekomme i forbausende Mængde. I Blomstringstiden 
ere saaledes store Partier af Tunet helt gulfarvede. Som hyppige 
Tunplanter, der ofte forekomme rigelig, maa endvidere nævnes: 
Leontodon autumnalis, Rumex Acetosa og Trifolium repens. Spredt 
indblandet kunne de fleste af Urterne omkring Gaardene og des¬ 
uden mange andre almindelige Urter træffes. 
Hvor Tunet grænser til Gaardene, findes et Bælte af Alope- 
curus genieulatus og Poa annua almindelig udbredt, hyppig træffes 
ogsaa Glyceria distans og Poa trivialis i dette Bælte. Poa annua 
forekommer desuden, som i Øst-Island, i lave, nedliggende Exem- 
plarer paa nedtraadte Steder, men kan ogsaa træffes mellem højt 
Græs i store og bredbladede Exemplarer. 
De mindre godt dyrkede Tun eller Tundele er af forskelligt 
Udseende efter Jordbundens Beskaffenhed. De tuede Partier har 
ofte stor Lighed med Græsmoen. I Lavningerne mellem de ofte ret 
store Tuer findes ofte en frodig Græsvegetation; men selve Tuerne 
ere tyndt bevoxede, Gramineerne ere lave, spredte og stærkt 
blandede med Luzula og Elyna og forskellige almindelige Planter, 
